CELEX: 32017D1504
Language: sl
Date: 2017-08-24 00:00:00
Title: Sklep Sveta (SZVP) 2017/1504 z dne 24. avgusta 2017 o spremembi Sklepa (SZVP) 2016/849 o omejevalnih ukrepih proti Demokratični ljudski republiki Koreji

26.8.2017   
            
            
               SL
            
            
               Uradni list Evropske unije
            
            
               L 221/22
            
         SKLEP SVETA (SZVP) 2017/1504
   z dne 24. avgusta 2017
   o spremembi Sklepa (SZVP) 2016/849 o omejevalnih ukrepih proti Demokratični ljudski republiki Koreji
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 29 Pogodbe,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:
   
               (1)
            
            
               Svet je 27. maja 2016 sprejel Sklep (SZVP) 2016/849 (1) o omejevalnih ukrepih proti Demokratični ljudski republiki Koreji (DLRK), s katerim je bil razveljavljen Sklep 2013/183/SZVP in so bile med drugim uveljavljene resolucije Varnostnega sveta Združenih narodov (VSZN) 1718 (2006), 1874 (2009), 2087 (2013), 2094 (2013) in 2270 (2016).
            
         
               (2)
            
            
               VSZN je 5. avgusta 2017 sprejel Resolucijo 2371 (2017), v kateri so določeni novi ukrepi proti DLRK in med drugim tudi osebe in subjekti, vključno z banko Foreign Trade Bank in družbo Korea National Insurance Corporation (KNIC), za katere velja zamrznitev premoženja.
            
         
               (3)
            
            
               V točki 26 RVSZN 2371 (2017) je določena posebna izjema glede določb o zamrznitvi sredstev za finančne transakcije z banko Foreign Trade Bank ali KNIC v nekaterih okoliščinah.
            
         
               (4)
            
            
               Svet je 10. avgusta 2017 sprejel Izvedbeni sklep (SZVP) 2017/1459 (2), s katerim je na seznam v Prilogi I k Sklepu (SZVP) 2016/849 dodal Foreign Trade Bank in KNIC. Treba bi bilo uveljaviti tudi izjemo, določeno v točki 26 RVSZN 2371 (2017).
            
         
               (5)
            
            
               Vnos v zvezi s KNIC bi bilo treba črtati iz Priloge II k Sklepu (SZVP) 2016/849, ker je zdaj uvrščen v Prilogo I.
            
         
               (6)
            
            
               Za izvajanje ukrepov iz tega sklepa je potrebno nadaljnje ukrepanje Unije.
            
         
               (7)
            
            
               Sklep (SZVP) 2016/849 bi bilo zato treba ustrezno spremeniti –
            
         SPREJEL NASLEDNJI SKLEP:
   Člen 1
   Sklep (SZVP) 2016/849 se spremeni:
   
               (1)
            
            
               v členu 27 se odstavek 7 nadomesti z naslednjim:
               „7.   Prepoved iz odstavkov 1(a) in (2) se ne uporablja:
               
                           (a)
                        
                        
                           če Odbor za sankcije v vsakem posameznem primeru določi, da je zaradi lažjega dela mednarodnih in nevladnih organizacij, ki v DLRK izvajajo dejavnosti pomoči in humanitarne dejavnosti v korist tamkajšnjega civilnega prebivalstva, potrebna izjema;
                        
                     
                           (b)
                        
                        
                           v zvezi s finančnimi transakcijami s Foreign Trade Bank ali družbo Korean National Insurance Company (KNIC), če se te transakcije izvajajo izključno za namene delovanja diplomatskih misij v DLRK ali humanitarnih dejavnosti, ki jih izvajajo Združeni narodi ali se izvajajo v sodelovanju z njimi.“;
                        
                     
         
               (2)
            
            
               člen 36a se nadomesti z naslednjim:
               „Člen 36a
               Z odstopanjem od ukrepov, določenih v RVSZN 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2356 (2017) in 2371 (2017), pristojni organ države članice da potrebno dovoljenje, če Odbor za sankcije ugotovi, da je zaradi lažjega dela mednarodnih in nevladnih organizacij, ki v DLRK izvajajo dejavnosti pomoči in humanitarne dejavnosti v korist tamkajšnjega civilnega prebivalstva, potrebna izjema.“;
            
         
               (3)
            
            
               Priloga II k Sklepu (SZVP) 2016/849 se spremeni, kot je določeno v Prilogi k temu sklepu.
            
         Člen 2
   Ta sklep začne veljati dan po objavi v Uradnem listu Evropske unije.
   
   
      V Bruslju, 24. avgusta 2017
      
         
            Za Svet
         
         
            Predsednik
         
         M. MAASIKAS
      
   
   
      (1)  Sklep Sveta (SZVP) 2016/849 z dne 27. maja 2016 o omejevalnih ukrepih proti Demokratični ljudski republiki Koreji in razveljavitvi Sklepa 2013/183/SZVP (UL L 141, 28.5.2016, str. 79).
   
      (2)  Izvedbeni sklep Sveta (SZVP) 2017/1459 z dne 10. avgusta 2017 o izvajanju Sklepa (SZVP) 2016/849 o omejevalnih ukrepih proti Demokratični ljudski republiki Koreji (UL L 208, 11.8.2017, str. 38).
   
      PRILOGA
      Iz dela B (Subjekti) dela II Priloge II k Sklepu (SZVP) 2016/849 se črta naslednji vnos:
      
         
                     „3.
                  
                  
                     Korea National Insurance Corporation (KNIC) in njene podružnice
                  
                  
                     Korea Foreign Insurance Company
                  
                  
                     Haebangsan-dong, Centralno okrožje, Pjongjang, DLRK
                     Rahlstedter Strasse 83 a, 22149 Hamburg;
                     
                                 Korea National Insurance Corporation of Alloway, Kidbrooke Park Road, Blackheath,
                              
                           
                                 London SE30LW
                              
                           
                  
                     3.7.2015
                  
                  
                     Družba Korea National Insurance Corporation (KNIC), družba v državni lasti in pod državnim nadzorom, ustvarja znaten prihodek iz zunanje menjave, ki bi lahko prispeval k programom DLRK, povezanim z jedrskim orožjem, balističnimi izstrelki ali drugim orožjem za množično uničevanje.
                     Poleg tega je sedež družbe KNIC v Pjongjangu povezan z Uradom 39 Delavske stranke Koreje, ki je uvrščen na seznam.“